Document ID: /roh_data/filtered/fineweb-2-filterrobots_roh.jsonl.gz/28891

La Confederaziun dovra quest onn damain daners per cumbatter la pandemia che previs. Perquai prenda ella er si damain daners dal martgà da chapital. Tenor l'Administraziun federala da finanzas scursanescha la Confederaziun quest onn perquai ils emprests da stadi da 10 sin 8 milliardas francs.
19 milliardas per pandemia
Oriundamain aveva il parlament approvà per quest onn radund 25 milliardas francs per surmuntar la pandemia. Tenor calculaziuns dovria uss però bun 19 milliardas en connex cun la crisa da corona, scriva l'Administraziun federala da finanzas.
Ord l'archiv
Er l'emissiun Marella ha dà in sguard pli exact sin las milliuns e milliardas da pandemia en il chantun Grischun. Tge custa quant e nua van ils daners?